ພວກ​ນັກລົບ ຊາວ​ເຄີ​ດ ​​ຂັບ​ໄ​ລ່ ກຸ່ມລັດ​ອິສລາມ ອອກ​ໄປ​ ຈາກ​ເມືອງ Kobani ໄດ້ແລ້ວ
ນັກ​ຂ່າວ​ທ້ອງ​ຖິ່ນ Rudi Mohammad Amin ກ່າວ​ວ່າ ​ເມືອງ Kobani ທັງໝົດ​ແມ່ນ “ຢູ່​ພາຍ​ໃຕ້​ການ​ຄວບ​ຄຸມ” ຂອງພວກນັກ​ຕໍ່ສູ້​ຊາວ​ເຄີ​ດ​ແລ້ວ.​
ພວກນັກລົບຊາວເຄີດ ໄດ້ຂັບໄລ່ກຸ່ມລັດອິສລາມ IS ອອກໄປ ຈາກເມືອງ Kobani ທີ່ຕັ້ງຢູ່ຕິດກັບຊາຍແດນຊີເຣຍນັ້ນແລ້ວ ສອງມື້ຫຼັງ ຈາກທີ່ພວກລັດອິສລາມ ໄດ້ຍຶດເອົາຫຼາຍໆຄຸ້ມຂອງ ເມືອງດັ່ງກ່າວ ອິງຕາມ ກຸ່ມສິ້ງຊອມສິດທິມະນຸດຊີເຣຍ ແລະ ບັນດານັກເຄື່ອນໄຫວ ຢ່າງນ້ອຍ ພົນລະເຮືອນ 174 ຄົນ ຖືກຂ້າຕາຍ ໃນການຕໍ່ສູ້ກັນ ນັບຕັ້ງແຕ່ ກຸ່ມ IS ໄດ້ແຊກຊຶມເຂົ້າໄປໃນເມືອງນັ້ນ ເມື່ອວັນ ພະຫັດຜ່ານມາ ອົງການຂ່າວ Associated Press ລາຍງານວ່າ ດຽວນີ້ ກອງກຳລັງຊາວເຄີດ ກຳລັງຊອກຫາພວກນັກຕໍ່ສູ້ IS ຜູ້ທີ່ອາດໄດ້ປອມແປງຕົນເຂົ້າກັບ ພົນລະເມືອງໃນ Kobani ນັກຂ່າວທ້ອງຖິ່ນ Rudi Mohammad Amin ກ່າວວ່າ ເມືອງ Kobani ທັງໝົດແມ່ນ ຂອງພວກນັກຕໍ່ສູ້ຊາວເຄີດແລ້ວ ພວກນັກຕໍ່ສູ້ຊາວເຄີດ ທີ່ໄດ້ຮັບການສະໜັບສະໜຸນ ໂດຍການໂຈມຕີທາງອາກາດ ພາຍໃຕ້ ການນຳພາໂດຍສະຫະລັດ ໄດ້ເຂົ້າຍຶດເອົາເມືອງ Kobani ຢູ່ໃກ້ໆ ກັບຊາຍແດນເທີກີ ຄືນມາ ເມື່ອຕົ້ນປີນີ້ ແລະ ນັບຕັ້ງແຕ່ນັ້ນມາ ກໍໄດ້ໂຈມຕີຍາດເອົາ ການຄວບຄຸມຈາກພວກ IS ຢູ່ເຂດອື່ນໆ  ໃນບໍລິເວນຊາຍແດນ ເທື່ອລະໜ້ອຍ